section_heading: Treći sukob sa Zagorom
paragraph_text: Vjerovalo se da je Kandrax konačno mrtav no nije bilo tako. U dvorcu na Stone Hillu se nije raspalo njegovo tijelo nego jedan "stock", umjetni glineni dvojnik, dok je Kandrax prebačen u Dun Scaith-"Otok sjena" mjesto izvan granica vremena i prostora naseljno čudovištima kojima zapovjeda Mračni Donn, bog zla i Kandraxov gospodar. Ondje je Kandrax dobio uvid u "Fer Leabhair" crnu knjigu koja sadrži močne čarolije kojima je Zagora u drugom svijetu doveo na rub ludila. Pomoću još jednog "stocka" Kandrax je pokušao žrtvovati četiri djevojke da bi sebi omogućio povratak u Zagorov svijet no Zagor je uništio stocka i taj Kandraxov pokušaj je propao. Tada je Kandrax prijevarom uspio Zagora i njegovog prijatelja Tonku prebaciti u Dun Scaith dok se on vratio u Darkwood. Ondje stupa u savez s Indijancima izbačeni iz plemena Chippewa te pokvarenim traperima i lovcima na skalpove iz Kanade, starim Zagorovim neprijateljima. No Zagor se uspio vratiti u Darkwood uz pomoć božice Morrigan i porazio Chippewe i trapere uz pomoć grupe legendarnih irskih keltskih ratnika koji su također s njim došli. U konačnom obračunu "Crna knjiga" je uništena a Kandrax je ponovno pobjegao u "Dun Scaith".